मुलुकको व्यापार असन्तुलन घटाउन कृषि, पर्यटन, जलस्रोतजस्ता आयात प्रतिस्थापन गर्ने उत्पादनशील क्षेत्रमा लगानी गर्न सक्नुपर्छ । अहिलेसम्म मुलुक रेमिटेन्सबाट चलेको भन्ने छ । तर, रेमिटेन्स पनि आयातित कृषिजन्य उपभोग्य सामग्रीमा समेत खर्च हुने गरेको छ । रेमिटेन्सको झन्डै ९२ प्रतिशत उपभोगमा जान्छ । उत्पादनमूलक क्षेत्रमा लगानी हुन सके रेमिटेन्स स्वदेशमै बस्ने थियो । अर्थमन्त्री डा. खतिवडाले अर्थतन्त्रको दिगोपनका लागि व्यक्त गरेका धारणाकै भरमा सेयर बजार ओरालो लाग्नुको कुनै अर्थ छैन।
